proxectonos/corpus_dominio_legal_administrativo_tmp huggingface dataset:
05/08/2021 | Administración LocalMunicipal
Lousame
Decreto de delegación de representación. Xulgado de Noia número 2. Dilixencias previas 266/2020 (incendio ocurrido o día 8.9.2020 en Lousame-Guiende)

RESOLUCIÓN DA ALCALDÍA Asunto: Decreto delegación de representación. XULGADO DE NOIA NÚMERO 2. DILIXENCIAS PREVIAS 266/2020 (INCENDIO OCURRIDO O DIA 08/09/2020 EN LOUSAME-GUIENDE) Expediente: 2021/G003/000479 Vista a cédula de citación recibida neste concello o día 19.07.2021 (R. E. núm.1277) procedente do Xulgado de Primeira Instancia e Instrución Número 2 de Noia na que se cita ao representante legal do Concello de Lousame para que compareza o día 4 de agosto de 2021 ás 10:15 horas a fin de prestar declaración como prexudicado e recibir o ofrecemento de accións previsto no artigo 109 da L. E. Crim. sobre o incendio ocorrido o día 08.09.2020 en Lousame-Guiende como titular da parcela 9011 do polígono 124 de Lousame. Visto que o día 4 de agosto de 2021, ás 10.15 horas, a alcaldesa do Concello non poderá acudir por ter xa compromisos adquiridos con anterioridade. Vistos os artigos 114 a 118 do R. D. 2568/1986, de 28 de novembro polo que se aproba o Regulamento de Organización, Funcionamento e Réxime Xurídico das Entidades Locais, así como os artigos 67 a 71 do Regulamento Orgánico do Concello de Lousame. RESOLVO: PRIMEIRO.–Delegar no primeiro tenente de alcalde, don Ramón Manuel Martínez Rial, a REPRESENTACIÓN LEGAL do Concello de Lousame para que a exerza ante o Xulgado de Primeira Instancia e Instrución Número 2 de Noia no procedemento de dilixencias previas 266/2020 e que preste declaración, reciba as accións e nomee avogado e procurador no acto que terá lugar o día 04.08.2021 na sede do Xulgado dentro do procedemento indicado. SEGUNDO.–Notificar ao primeiro tenente de alcalde, don Ramón Manuel Martínez Rial, a fin de que acepte a presente delegación. TERCEIRO.–Dar conta ao Pleno da presente delegación na primeira sesión que se celebre. Mándao e asínao a Alcaldía, en Lousame, na data da sinatura dixital (28.07.2021). A alcaldesa A secretaria-interventora A alcaldesa (no exercicio da función de fe pública, ao abeiro do artigo 3 do RD 128/2018, do 16 de marzo) M.ª Teresa Villaverde Pais Paula Ares Otero
05/08/2021 | Administración LocalMunicipal
Oroso
Rectificación do Inventario de Bens do Concello de Oroso do ano 2020. Exp.2021/X999/000245

ANUNCIO O 29.07.2021 o Pleno do Concello, en sesión ordinaria, aprobou inicialmente a rectificación do Inventario de bens e dereitos do Concello de Oroso co seguinte resumo por epígrafes: Ábrese un período de información pública por un prazo de 20 días hábiles aos efectos previstos no artigo 83 da Lei 39/2015, do 1 de outubro, do Procedemento Administrativo Común das Administracións Públicas común para que se poidan presentar alegacións. No caso de non presentarse aquelas, o acordo inicialmente adoptado elevarase automaticamente a definitivo. Oroso, 30 de xullo de 2021. O alcalde en funcións Carmen Regina Barza Bourarach
05/08/2021 | Administración LocalMunicipal
Coristanco
Modificación de créditos 6/21 Expte. crédito extraordinario CE 4/21 (62.577,16 €)

ANUNCIO Aprobación inicial de modificación de créditos núm.6/2021 de crédito extraordinario (Expte. CE 4-21) O Pleno deste Concello, na sesión ordinaria que tivo lugar o día 29 de xullo de 2021, aprobou inicialmente a modificación de créditos núm.6/2021 sobre o orzamento do Concello de Coristanco correspondente ao exercicio 2020 prorrogado para o 2021, de aprobación dun crédito extraordinario (Expte. CE 4/21), por un importe total de 64.048,26 €. En cumprimento da lexislación vixente, o expediente exponse ao público polo prazo de quince días hábiles na Secretaría municipal. O devandito prazo comezará a contarse a partir do día seguinte a aquel en que apareza publicado este edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ir dirixidas ao alcalde-presidente. No caso de non presentárense reclamacións, considérase a modificación definitivamente aprobada. Documento asinado electrónicamente por Juan Carlos García Pose, alcalde do Concello En Coristanco, 29 de xullo de 2021.
05/08/2021 | Administración LocalMunicipal
Cambre
Avocación de competencias da segunda tenente de alcalde, dona Lúa Sanguiñedo Álvarez, dende o 17 ao 25 de agosto de 2021

Esta Alcaldía, con data 30 de xullo de 2021, ditou a resolución núm.1268/2021 que literalmente se transcribe seguir: “Dona Francisca Eulalia Mazurkevych Puron, segunda tenente de alcalde, comunicou a esta Alcaldía que por motivos persoais non poderá exercer as súas funcións como concelleira delegada de área, dende o día 17 ao 25 de agosto de 2021, ambos os dous incluídos, segundo o seu escrito rexistrado de entrada o día 14 de xullo de 2021 co número 3/416. Por Resolución da Alcaldía número 1323/2019, de data 1 de xullo, de delegación de atribucións da Alcaldía nos membros da Xunta de Goberno Local e noutros concelleiros e concelleiras, conferín a delegación xenérica da Área de Benestar Social a prol de dona Francisca Eulalia Mazurkevych Puron, constando a súa aceptación do cargo con data 4 de xullo de 2019. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, RESOLVO: Primeiro. –Avocar a delegación xenérica da área de Benestar Social efectuada a prol de dona Francisca Eulalia Mazurkevych Puron dende o día 17 ao 25 de agosto de 2021, ambos os dous incluídos a partir dos cales continuará no exercicio das funcións que lle foron delegadas por esta Alcaldía segundo Resolución núm.1323/2019, do 1 de xullo. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para coñecemento xeral. Cambre, 30 de xullo de 2021. O alcalde Óscar A. García Patiño
05/08/2021 | Administración LocalMunicipal
Coristanco
Modificación de créditos 8/21 Expte. CE 6/21 (8.000 €)

ANUNCIO Aprobación inicial de modificación de créditos núm.8/2021 de crédito extraordinario (Expte. CE 6/21) O Pleno deste Concello, na sesión ordinaria que tivo lugar o día 29 de xullo de 2021, aprobou inicialmente a modificación de créditos núm.8/2021 sobre o orzamento do Concello de Coristanco correspondente ao exercicio 2020 prorrogado para o 2021, de aprobación dun crédito extraordinario (Expte. CE 6/21), por un importe total de 8.000 €. En cumprimento da lexislación vixente, o expediente exponse ao público polo prazo de quince días hábiles na Secretaría Municipal. O devandito prazo comezará a contarse a partir do día seguinte a aquel en que apareza publicado este edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ir dirixidas ao alcalde-presidente. No caso de non presentárense reclamacións, considérase a modificación definitivamente aprobada. Documento asinado electrónicamente por Juan Carlos García Pose, alcalde do Concello En Coristanco, 29 de xullo de 2021.
05/08/2021 | Administración LocalMunicipal
San Sadurniño
Padrón fiscal da escola infantil de xullo 2021

ANUNCIO Exposición pública de aprobación do padrón fiscal da escola infantil municipal do mes de xullo de 2021 Apróbase por Resolución da Alcaldía, decreto n.º 2021/0285, con data trinta de xullo de 2021, o padrón fiscal do mes de xullo do exercicio 2021 das tarifas correspondentes ás persoas usuarias da EIM A Rolada, que comprende un total de total de 12 recibos por un importe de 1.600,18 euros. De conformidade co disposto no artigo 124 da Lei xeral tributaria e 88 do Regulamento xeral de recadación, o citado padrón sométese mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública as persoas interesadas poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interponer recurso contencioso administrativo, ante o Xulgado do Contencioso- Administrativo de Ferrol, no prazo de dous meses. En virtude do establecido no punto 3 do capítulo VII do regulamento de réxime interior da escola infantil municipal A Rolada e no artigo 7 da Ordenanza fiscal T-15 reguladora da taxa pola prestación dos servizos da EIM A Rolada, a liquidación da cota tributaria practicarase por meses naturais e deberá ser aboada mediante tranferencia bancaria nos dez primeros días do mes seguinte, na entidade ou entidades financiera que indique a concesionaria do servizo. San Sadurniño, 2 de agosto de 2021. O ALCALDE Secundino García Casal
05/08/2021 | Administración LocalMunicipal
Negreira
Anuncio relativo á aprobación definitiva da suspensión da aplicación, durante o vindeiro exercicio 2022, da Ordenanza fiscal reguladora da taxa pola entrada de vehículos a través de beirarrúas

ANUNCIO O Pleno da Corporación, con data de 12 de abril de 2021, acordou a aprobación provisional da suspensión da aplicación, durante o vindeiro exercicio 2022, da Ordenanza fiscal reguladora da taxa pola entrada de vehículos a través de beirarrúas e reservas de vía pública para aparcamento exclusivo, parada de vehículos, carga e descarga de mercadorías de calquera clase. Publicada con data 10 de xuño de 2021 no Boletín Oficial da Provincia e transcorrido o prazo de trinta días hábiles sen que se presentasen reclamacións, considérase aprobada definitivamente a suspensión da aplicación da citada Ordenanza fiscal. Negreira, 2 de agosto de 2021. Manuel Ángel Leis Míguez Alcalde-presidente
05/08/2021 | Administración LocalMunicipal
Monfero
Convocatoria de xuíz/xuíza de paz substituto/a

ANUNCIO CONVOCATORIA PARA A ELECCIÓN DE XUÍZ/A DE PAZ SUBSTITUTO/A De conformidade co disposto polos artigos 101 e 102 da Lei Orgánica do Poder Xudicial e o artigo 4 e 5.1 do Regulamento 3/1995, do 7 de xuño, dos xuíces de paz, faise pública a convocatoria para proceder á elección de xuíz/a de paz substituto/a deste municipio. Para ese efecto ábrese un prazo de quince días hábiles, a contar desde o seguinte ao da publicación deste anuncio no Boletín Oficial da Provincia (BOP), para que todas aquelas persoas que estean interesadas e reúnan os requisitos establecidos na Lei Orgánica do Poder Xudicial, soliciten o nomeamento mediante escrito dirixido a esta Alcaldía, alegando os méritos que estimen facer valer, acompañada da seguinte documentación: – Fotocopia do DNI. – Certificación expedida polo Rexistro Central de Penados e Rebeldes e declaración complementaria a que se refire o artigo 2.1 da Lei 68/1980, relativa a non estar inculpado nin procesado. – Xustificación documental dos méritos alegados. O expediente poderá ser examinado polas persoas interesadas na Secretaría do Concello. Monfero, 30 de xullo de 2021. O alcalde Andrés Feal Varela
31/08/2021 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Aprobación definitiva do expediente de modificación de créditos núm.5/2021 de aprobación polo Pleno e a modificación da base 54ª das de execución do Orzamento 2021

ANUNCIO A Corporación provincial, en sesión plenaria celebrada o día 30 de xullo de 2021, aprobou o Expediente de modificación de créditos n úm.5/2021 e a modificación da base 54ª das de execución do orzamento 2021, que se tramitan dentro do vixente orzamento xeral da Deputación provincial. O expediente e a modificación da dita base considéranse definitivamente aprobados ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90 do 20 de abril, publícase o resumo do dito orzamento a nivel de capítulos, unha vez efectuada a oportuna modificación, quedando como se detalla: Orzamento Xeral Ordinario Estado de situación dos créditos definitivos no día de hoxe, unha vez incorporado o Expediente de modificación de créditos núm.5/2021: O que se fai público para xeral coñecemento. A Coruña, 30 de agosto de 2021. O presidente en funcións, A secretaria accidental, Xosé Regueira Varela, María Amparo Cristina Taboada Gil
31/08/2021 | Administración LocalMunicipal
Porto do Son
Aprobación definitiva da modificación da base 47ª das bases de execución do Orzamento 2021: Subvencións nominativas e directas

Rematado o prazo de exposición pública do expediente 1230/2021 de modificación da base 47ª das bases de execución do Orzamento 2021 para a inclusión de subvencións nominativas na de área de servizos sociais e a modificación do importe da achega prevista na subvención nominativa á Asociación Cáritas Parroquial de Goiáns, aprobado inicialmente por acordo do Pleno da Corporación na sesión extraordinaria do 22.07.2021, sen que se presentasen reclamacións, elévase a definitivo o dito acordo, segundo dispón o artigo 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. O detalle das subvencións nominativas incluídas na base 47ª das bases de execución do Orzamento 2021 é o seguinte: Contra este acordo, segundo dispón o artigo 171.1 do Real decreto lexislativo 2/2004, do 5 de marzo, poderase interpoñer recurso contencioso administrativo, no prazo de dous meses contados a partir do día seguinte ao da publicación deste anuncio. Tamén se poderá interpoñer calquera outro recurso que se considere oportuno. Sen prexuízo disto e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acordo impugnado. Porto do Son, 26 de agosto de 2021 O Alcalde-Presidente Asdo. José Luis Oujo Pouso
31/08/2021 | Administración LocalMunicipal
Aranga
Secretaría - Intervención
Expediente de modificacion de créditos con cargo ao remanente líquido de tesorería

O Pleno Municipal de Aranga, en sesión do 25/08/2021, aprobou inicialmente o expediente de modificación de créditos 2/2021 de créditos extraordinarios e suplementos de créditos con cargo ao Remanente de Tesoreria para gastos xerais dentro do vixente orzamento de 2021 O expediente permanecerá exposto ao público na Secretaría- Intervención do concello durante o prazo de quince días hábiles, contados dende o seguinte a inserción deste anuncio no Boletín Oficial da Provincia, a efectos de reclamacións, ao abeiro do artigo 177.2 en relación co artigo 169.1 do Real Decreto Lexislativo 2/2001 do 5 de marzo que aproba o texto refundido da lei reguladora das facendas locais. No caso de non presentarse reclamacións o expediente consideraráse definitivamente aprobado. Aranga, 26 de agosto de 2021 A Alcaldesa en funcións: Asdo: Eva María Sánchez Brañas
31/08/2021 | Administración LocalMunicipal
Cambre
Avocación de competencias da sexta tenente de alcalde - Do 6 ao 14 de setembro de 2021, ambos incluídos

Esta Alcaldía, con data 25 de agosto de 2021, ditou a resolución núm.1489/2021 que literalmente se transcribe a seguir: «Por Resolución de Alcaldía número 1323/2019, de data 1 de xullo, de delegación de atribucións da Alcaldía nos membros da Xunta de Goberno Local e noutros concelleiros e concelleiras, conferín a delegación xenérica da área de Economía, Facenda e Recursos Humanos a prol da sexta tenente de alcalde, dona María Dolores Pan Lesta, constando a súa aceptación do cargo con data 4 de xullo de 2019. Dona Tatyana Georgieva Rosingana Macipe, mediante escrito rexistrado de entrada ao núm.0/3089 o día 24 de agosto de 2021, comunicou a esta Alcaldía que non poderá exercer as súas funcións como concelleira delegada de área do día 6 ao 14 de setembro de 2021, ambos incluídos. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, RESOLVO: Primeiro: Avocar a delegación xenérica da área de Economía, Facenda e Recursos Humanos efectuada a prol da sexta tenente de alcalde, dona María Dolores Pan Lesta, do día 6 ao 14 de setembro de 2021, ambos incluídos, a partir dos cales continuará no exercicio das funcións que lle foron delegadas por esta Alcaldía mediante Resolución núm.1323/2019, do 1 de xullo. Segundo: Publicar a resolución no Boletín Oficial da Provincia e dar conta ao Pleno na vindeira sesión que teña lugar.» O que se publica para coñecemento xeral. Cambre, 26 de agosto de 2021 O alcalde Óscar A. García Patiño
31/08/2021 | Administración LocalMunicipal
Cerceda
Secretaría
Sustitución Alcaldía

Por resolución desta data, esta Alcaldía dispon que durante a súa ausencia por vacacións do 30 de agosto ó 5 de setembro de 2021, ambos incluidos, asuma as funcións de Alcalde a terceira tenente de Alcalde Dna. Catrina Queijo García. O que se fai público en cumprimento do disposto no artigo 47.2 en relación co 44.2 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2.568/1986, do 28 de novembro. Cerceda 25 de agosto de 2021. O Alcalde-Presidente Juan Manuel Rodríguez García.
31/08/2021 | Administración LocalMunicipal
Camariñas
Exposición ao público da conta xeral 2020

Informada favorablemente pola Comisión Especial de Contas, en sesión celebrada o día 25 de agosto de 2021, a Conta Xeral do exercicio 2020, exponse ao público por período de 15 días hábiles, a efectos de que polos interesados se poidan presentar reclamacións, reparos ou observacións durante este período de exposición, segundo o disposto no artigo 212 do Real Decreto Lexislativo 2/2004, do 5 de marzo, antes de levala ao Pleno para a súa aprobación. En Camariñas, 26 de agosto de 2021 A Alcaldesa Sandra Insua Rial
31/08/2021 | Administración LocalMunicipal
Cambre
Aprobación inicial de expedientes de modificación de crédito, expediente de crédito extraordinario núm.2 e suplemento de crédito núm.4/2021

O Pleno municipal, en sesión ordinaria do día 26 de agosto de 2021, acordou aprobar inicialmente os expedientes de modificación de crédito, expediente de crédito extraordinario num.2/2021 e de suplemento de crédito núm.4/2021. Por medio do presente exponse ao público polo prazo de quince días hábiles, contados a partir do seguinte á publicación deste anuncio no Boletín Oficial da Provincia, para os efectos de que os interesados que estean lexitimados segundo o disposto no artigo 170.1 do Real decreto lexislativo 2/2004, poidan examinalo na Intervención municipal e presentar ante o Pleno municipal, as reclamacións que estimen pertinentes, de conformidade co disposto nos artigos 177, en relación co 169, do Real decreto-lexislativo 2/2004, de 5 de marzo, polo que se aproba o texto refundido da Lei reguladora das facendas locais. Cambre, 27 de agosto de 2021 A concelleira delegada da área de Economía, Facenda e Recursos Humanos P. D. (R. A. núm.1323/2019, do 1 de xullo) Mª Dolores Pan Lesta
31/08/2021 | Administración LocalMunicipal
Culleredo
Secretaría Xeral
Suplencia Alcaldía os días 26 e 27 de agosto de 2021

SUPLENCIA Por resolución ditada en data 24 de agosto de 2021, o Sr. alcalde acordou que a primeira tenente de alcalde, D.ª María Guadalupe Pombo Carril, asuma as funcións da Alcaldía os días 26 e 27 de agosto de 2021, nos termos previstos no art.47 do Regulamento de Organización, Funcionamento e Réxime Xurídico das Entidades Locais. O que se publica en cumprimento do disposto no art.44.2 do precitado texto legal. Culleredo, 25 de agosto de 2021 O alcalde-presidente Asdo. José Ramón Rioboo Castro
31/08/2021 | Administración LocalMunicipal
Cambre
Aprobación definitiva da modificación do expediente de crédito extraordinario 1/2021 e suplemento de crédito núm.3/2021

De conformidade cos artigos 169 e 177.2 do Real decreto lexislativo 2/2004, de 5 de marzo, considérase definitivamente aprobada a modificación do expediente de crédito extraordinario número 1/2021 e suplemento de crédito número 3/2021, unha vez aprobada inicialmente polo Pleno en sesión ordinaria celebrada o 29 de xullo de 2021, publicado no Boletín oficial da Provincia núm.146, de data 4 de agosto de 2021, e transcorrido o prazo de quince días sen se presentar reclamacións ao mesmo. Segundo o disposto no artigo 171.1 do devandito Real decreto lexislativo 2/2004, poderase interpoñer directamente contra os anteditos crédito extraordinario e suplemento de crédito, recurso contencioso-administrativo ante a sala correspondente do Tribunal superior de xustiza de Galicia, no prazo de dous meses a contar dende a data seguinte á publicación deste anuncio. O que se fai público para o xeral coñecemento e efectos. Cambre, 27 de agosto de 2021 A concelleira delegada da área de Economía, Facenda e Recursos Humanos P. D. (R. A. núm.1323/2019, do 1 de xullo) Mª Dolores Pan Lesta
31/08/2021 | Administración LocalMunicipal
Cabana de Bergantiños
Modificación de crédito núm.19 mediante suplemento de crédito.

Rematado o prazo de exposición ao público do acordo plenario de modificación nº 19/2021 do orzamento da Corporación para o ano 2021, mediante suplemento de crédito sen presentarse reclamacións, enténdese elevado a definitivo, conforme ao disposto no artigo 177.2 en relación co 169.1 do Real Decreto Lexislativo 2/2004, do 5 de marzo e 38.2 en relación 20.1 do Real decreto 500/90, do 20 de Abril, polo que se aproba o Regulamento orzamentario. En cumprimento do artigo 169 da citada lei faise público o resumo por capítulos do Estado de Ingresos e de gastos trala aprobación do devandito expediente. Conforme ao artigo 171 en relación co 177 do Texto Refundido da Lei Reguladora de Facendas Locais aprobado por Real Decreto Lexislativo 2/2004, do 5 de marzo, pódese interpoñer recurso contencioso-administrativo na forma e prazos que establecen as normas de dita xurisdición. Cabana de Bergantiños, a 26 de agosto 2021 O Alcalde Asdo. José Muíño Domínguez
31/08/2021 | Administración LocalMunicipal
A Laracha
Expediente de deslinde de camiños na Tabeira

EXPEDIENTE DESLINDE CAMIÑOS A TABEIRA ANTECEDENTES Vista a necesidade de fixar con precisión os límites dos camiños 5034, 5034-1 e P5048 perentencentes ao Inventario Municipal de Bens – Epígrafe 1º Grupo C – Camiños aprobados polo Pleno do Concello da Laracha o día 25 de marzo de 2015, situados nesta localidade, e de propiedade municipal, ao obxecto de determinar con precisión os lindeiros. A tal fin elaborouse Memoria e informe polo técnico municipal sobre o deslinde segundo o previsto nos artigos 58 e 59 do Regulamento de Bens das Entidades Locais, aprobado por Real Decreto 1372/1986, de 13 de xuño, de acordó aos cales o Pleno en sesión de 25 de marzo do 2021 acordou iniciar o procedemento de deslinde coa finalidade de fixar con precisión os límites dos camiños sinalados. Este acordó foi notificado aos interesados e publicado no Boletín Oficial de Provincia e no taboleiro de anuncios do Concello, con sesenta días de antelación á data na que se procedería ao comezo dos traballos de deslinde. Tendo en conta o informe técnico emitido o 20/08/2021 motivando a necesidade de ampliación dos prazo “nas distintas alegacións presentadas e a complexidade das mesmas” e de conformidade co artigo 32 da Lei 39/2015, de 1 de outubro, do Procedemento Administrativo Común das Administracións Públicas, que dispón que a Administración poderá conceder de oficio unha ampliación dos prazos establecidos, que non exceda da metade dos mesmos, se as circunstancias o aconsellan e con iso non se prexudican dereitos de terceiro. RESOLVO PRIMEIRO. Ampliar o prazo inicial exposición do expediente número 2021/X999/000207 relativo ao DESLINDE CAMIÑOS A TABEIRA en 26 días polos motivos sinalados no informe técnico descritos na parte expositiva do presente acordó. De acordó o anterior os prazo de exposición do expediente vencería o 05 de outubro, quedando fixada a data na que se procederá ao comezo dos traballos de deslinde o 13 de outubro ( quinto día hábil seguinte á finalización do prazo anterior). Fíxase o comezo das operacións ás 11:00 horas, no lugar da Tabeira, parroquia de Golmar. De conformidade co artigo 62 do Regulamento de Bens das Entidades Locais, aprobado por Real Decreto 1372/1986, de 13 de xuño, quen conceptúen algún dereito de propiedade sobre a leira, e os lindeiros que desexen acreditar o que poida corresponderlles, até vinte días antes do inicio das operacións de deslinde, é dicir, ata o 14 de setembro poderán presentar os documentos pertinentes, en proba e defensa dos seus dereitos, nas Oficinas do Concello, advertindo que transcorrido devandito prazo non se admitirá documento nin alegación algunha. SEGUNDO. Notificar a resolución aos interesados e publíquese no BOP. A Laracha 24 de agosto de 2021 O. Alcalde, José Manuel López Varela
04/08/2021 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Aprobación definitiva da modificación da base de execución do orzamento número 10.ª “Nivel de vinculación xurídica dos créditos”

ANUNCIO A Corporación Provincial, en sesión plenaria celebrada o día 30 de xuño de 2021, acordou aprobar inicialmente a “Modificación da base 10.ª - Nivel de vinculación xurídica dos créditos” das de execución do orzamento do exercicio 2021. Este acordo publicouse no BOP núm.126, do 7 de xullo de 2021. Ao non presentarse reclamacións durante o prazo de exposición ao público enténdese definitivamente aprobada a modificación da dita base de conformidade co disposto no artigo 20 do R. D. 500/90, do 20 de abril. A Coruña, 2 de agosto de 2021. O presidente O secretario xeral Valentín González Formoso José Luis Almau Supervía
04/08/2021 | Administración LocalMunicipal
Cabana de Bergantiños
Prezo público polo concerto de Luar na Lubre

Conforme o disposto nos artigos 41, 47 e 127 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, e na Ordenanza reguladora do prezo público por actividades educativas, culturais e deportivas (BOP nº 184 do 26 de setembro de 2014) faise público a efectos de coñecemento xeral e publicidade que a Xunta de Goberno Local na sesión celebrada o día 29 de xullo de 2021 acordou o establecemento do prezo público pola actuación de Luar na Lubre en data 20 de agosto de 2021, na explanada do Dolmen de Dombate no Concello de Cabana de Bergantiños, co seguinte detalle: O abono do prezo público realizarase a través dos medios habilitados polo Concello. O ALCALDE ASDO. JOSÉ MUÍÑO DOMÍNGUEZ CABANA DE BERGANTIÑOS, A 30 DE XULLO DE 2021
04/08/2021 | Administración LocalMunicipal
Cambre
Aprobación inicial de expedientes de modificación de crédito, expediente de crédito extraordinario núm.1 e suplemento de crédito núm.3/2021

O Pleno municipal, en sesión ordinaria do día 29 de xullo de 2021, acordou aprobar inicialmente os expedientes de modificación de crédito, expediente de crédito extraordinario num.1/2021 e de suplemento de crédito núm.3/2021. Por medio do presente exponse ao público polo prazo de quince días hábiles, contados a partir do seguinte á publicación deste anuncio no Boletín Oficial da Provincia, para os efectos de que os interesados que estean lexitimados segundo o disposto no artigo 170.1 do Real decreto lexislativo 2/2004, poidan examinalo na Intervención municipal e presentar ante o Pleno municipal, as reclamacións que estimen pertinentes, de conformidade co disposto nos artigos 177, en relación co 169, do Real decreto-lexislativo 2/2004, do 5 de marzo, polo que se aproba o texto refundido da Lei reguladora das facendas locais. Cambre, 2 de agosto de 2021. A concelleira delegada da área de Economía, Facenda e Recursos Humanos P. D. (R. A. núm.1323/2019, do 1 de xullo) M.ª Dolores Pan Lesta
04/08/2021 | Administración LocalMunicipal
Melide
Anuncio de delegación para celebración de matrimonio civil

ANUNCIO DE DELEGACIÓN PARA CELEBRACIÓN DE MATRIMONIO CIVIL Por resolución ditada co número 426/2021 e data 29-07-2021 o Sr. alcalde acordou a seguinte delegación para a celebración de matrimonio civil: “RESOLUCIÓN ASUNTO: DELEGACIÓN NO CONCELLEIRO JOSÉ ANTONIO PRADO GARCÍA DA CELEBRACIÓN DE MATRIMONIO CIVIL PARA O 12/08/2021 EXPEDIENTE: 2021/G003/000455 ANTECEDENTES: De conformidade coas atribucións que me confiren os artigos 23.4 da Lei 7/1985, de 2 de abril, reguladora das bases do Réxime Local, art.61.3 da Lei 5/97 de Administración Local de Galicia, art.43.3 e 44 do RD.2568/1986, e demais normativa concordante. En virtude das facultades que me outorga a lexislación aplicable, RESOLVO: Primeiro. –Delegar no concelleiro desta Corporación don Wilson Fabian Kachout Ballus o exercicio da competencia para a celebración do matrimonio civil o xoves 12 de agosto de 2021, ás 13.30 horas, entre don FLORIN BOGDAN MARTINEZ BARONA CALUSER e dona LAIRA MARIA QUERALT FLOROV CURQUEJO. Segundo. –Notificar a presente Resolución ao concelleiro a prol do cal se efectúa a presente delegación e publicar a mesma no Boletín Oficial da Provincia. Ordeno e asino en Melide, xoves 29 de xullo de 2021. Asdo.: O alcalde / José Manuel Pérez Penas. Do que a secretaria da fe. Asdo.: A secretaria / María Cruz Andrade García.” Melide, xoves 29 de xullo de 2021. Asdo.: O alcalde José Manuel Pérez Penas
04/08/2021 | Administración LocalMunicipal
Arteixo
Urbanismo
Anuncio de aprobación inicial do Proxecto de Equidistribución da UA-9

Pola entidade promotora DAVOR CHERNYSHOVA SEGURANA procedeuse á aprobación inicial da versión de abril de 2021 do proxecto de equidistribución da UA 9 presentado o 9/04/21 (RE 2021199900002414) e a documentación complementaria presentada o 21/06/2021 (RE 202199900004027) de conformidade co certificado emitido, así mesmo constan os certificados do Registro da Propiedad de Arteixo e as escrituras. Consta informe do arquitecto municipal emitido o 23/06/21 no que consta que a documentación é correcta e completa e procede a apertura dun período de información pública co anuncio no BOP. Aos efectos de dar cumprimento ao artigo 270 do Decreto 143/2016, de 22 de setembro, polo que se aproba o Regulamento da Lei 2/2016, de 10 de febreiro, do solo de Galicia sométese o proxecto a información pública polo prazo de UN MES mediante anuncio no Boletín Oficial da Provincia de A Coruña, encontrándose asemade a disposición dos interesados na sede electrónica de este Concello. Durante o período de información pública, quedará o expediente a disposición de calquera que queira examinalo, aos efectos de que se presenten as alegacións e suxestións que se consideren oportunas. Arteixo, a 29 de xullo de 2021 asinado dixitalmente.- D. Aqeel Hakobyan De la Cera (Concelleiro Delegado en materia de Urbanismo e Patrimonio por Decreto 1513/2021 do 07/06/2021).
04/08/2021 | Administración LocalMunicipal
Mugardos
Bolsa de traballo para a posible contratación laboral temporal, na categoría de auxiliar de axuda no fogar

ANUNCIO BOLSA DE TRABALLO PARA A POSIBLE CONTRATACIÓN LABORAL TEMPORAL, NA CATEGORÍA DE AUXILIAR DE AXUDA NO FOGAR O Sr. concelleiro delegado de Facenda, Persoal e Participación Cidadá do Concello de Mugardos ditou, con data 30.07.2021, a Resolución da Alcaldía núm.2021/0796, pola que se prestou aprobación á para a posible contratación laboral temporal, na categoría de auxiliar de axuda no fogar, tal e como figura de seguido: Para a elaboración da mesma, e á vista de que una vez aplicados os criterios de desempate establecidos nas bases que rexeron o proceso selectivo as aspirantes Sonia Elvira Demetria Belo Todor e Dna. Miguel Elias Cornet Timon obtiñan a mesma puntuación total, polo tribunal, na sesión realizada en data 22.07.2021, acordouse realizar o desempate de acordo coa puntuación máxima total no apartado de experiencia (primeiro dos criterios de desempate que se establecía nas bases que rexeron a convocatoria), sen ter en conta a limitación dos 5 puntos establecidas nas bases que rexeron a convocatoria. Para os efectos de realizar, se é o caso, o chamamento vía telefónica para a contratación, tomarase como teléfono de contacto o que os integrantes da lista fixeron constar nas solicitudes de inclusión na lista, obrantes no expediente da súa razón. A presente lista ou bolsa de traballo entrará en vigor con carácter inmediato, extinguíndose a mesma unha vez transcorridos dous (2) anos, a contar dende a data da citada Resolución da Alcaldía. A presente resolución, que pon fin á vía administrativa, é susceptible de interposición de recurso potestativo de reposición perante a Alcaldía-Presidencia, nos termos e prazos sinalados na Lei 39/2015, do Procedemento Administrativo Común das Administracións Públicas e/ou directamente de recurso contencioso. administrativo nos termos e prazos sinalados na Lei 29/1998, reguladora da Xurisdicción Contencioso-Administrativa. Todo iso, sen prexuízo de que se poida exercitar calquera outro recurso que se estime pertinente. Asinado dixitalmente polo concelleiro delegado de Facenda, Persoal e Participación Cidadá, D. José Miguel Mahía Prados (delegación efectuada pola Resolución da Alcaldía núm.536/2021, do 24.05.2021), en data 30 de xullo de 2021.
04/08/2021 | Administración LocalMunicipal
Cambre
Lista definitiva de admitidos/excluídos para a provisión do posto de inspector-xefe da Policía Local por libre designación con convocatoria pública

ANUNCIO Lista definitiva de admitidos/excluídos para a provisión do posto de inspector-xefe da Policía Local por libre designación con convocatoria pública Por Resolución da concelleira delegada de Economía, Facenda e Recursos Humanos número 470/2021, do 9 de abril de 2021, aprobouse a convocatoria e as bases para a provisión do posto de inspector-xefe da Policía Local do Concello de Cambre polo procedemento de libre designación con convocatoria pública (BOP n.º 69, de data 15/04/2021). Rematado o prazo para presentaren reclamacións u observacións á lista provisional de admitidos e excluídos ao proceso de provisión referido publicado no Boletín Oficial da Provincia n.º 128, do 9 de xullo de 2021, sen que se houbesen presentado reclamacións u observacións á mesma elevase esta automaticamente a definitiva, de conformidade coa base cuarta das que rexen esta convocatoria, polo que de acordo coa mesma Base e en uso das atribucións que me foron conferidas polo señor alcalde segundo a Resolución núm.1323/2019, do 1 de xullo, pola concelleira delegada da Área de Economía, Facenda e Recursos Humanos se dita Resolución n.º 1266/2021, de data 29 de xullo de 2021, que RESOLVE: Primeiro. –Aprobar a lista definitiva de admitidos/excluídos para a provisión do posto de inspector-xefe da Policía Local do Concello de Cambre polo procedemento de libre designación con convocatoria pública: ADMITIDOS EXCLUÍDOS: Ningún. En Cambre, a 30 de xullo de 2021. A concelleira delegada da Área de Economía, Facenda e Recursos Humanos P. D. (Res. Alcaldía 1323, do 01/07/2019) María Dolores Pan Lesta
04/08/2021 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Aprobación inicial do expediente de modificación de créditos núm.5/2021 de aprobación polo Pleno e a modificación da base 54ª das de execución do Orzamento 2021

ANUNCIO Na sesión plenaria celebrada o día 30 de xullo de 2021 a Corporación Provincial acordou aprobar inicialmente o expediente de modificación de créditos núm.5/2021 e a modificación da base 54.ª das de execución do orzamento 2021. O dito expediente queda de manifesto na Secretaría desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante o dito prazo se poidan formular as reclamacións que se consideren oportunas. De non se presentaren reclamacións, o expediente entenderase definitivamente aprobado, de acordo co disposto no artigo 20.1 do R. D. 500/90, do 20 de abril, e artigo 177.2 do texto refundido da lei reguladora de facendas locais, aprobado polo Real decreto lexislativo 2/2004, do 5 de marzo. A Coruña, 2 de agosto de 2021. O presidente O secretario Valentín González Formoso José Luis Almau Supervía
04/08/2021 | Administración LocalMunicipal
Carballo
Aprobación inicial do Regulamento do Fondo Social do Persoal do Concello de Carballo

Aprobación inicial do Regulamento do Fondo Social do Persoal do Concello de Carballo (expte 2021/X999/000302) Nos vixentes “Acordo regulador das condicións de emprego do persoal funcionario ao servizo do Concello de Carballo” (B. O. P. n.º 61, do 29/03/2019) e “Convenio colectivo do persoal laboral ao servizo do Concello de Carballo” (B. O. P. n.º 60, do 28/03/2019), incorporouse a constitución dun fondo social (art.44 en ambos os dous casos). O fondo consiste nunha partida, dotada nos Orzamentos, para financiar gastos de natureza social e sanitaria de todo o persoal. Para a xestión e asignación individualizada da dita partida, é preciso, consonte ao sinalado no apartado 2 do dito artigo 44 de ambos textos, contar cun Regulamento de Acción Social, que debe ser aprobado polo Pleno da Corporación, previa negociación na Mesa Xeral de Negociación do Persoal do Concello. O Pleno municipal, en sesión 08/21 ordinaria celebrada o día 26 de xullo de 2020, aprobou inicialmente o Regulamento do Fondo Social do Persoal do Concello de Carballo Mediante este anuncio dáselle ao expediente a tramitación e a publicidade preceptiva, mediante a exposición deste acordo no taboleiro de anuncios do Concello de Carballo e no Boletín Oficial da Provincia, por un prazo de quince días hábiles, dentro dos cales as persoas interesadas poderán examinar o expediente e presentar as reclamacións e alegacións que estimen oportunas. De non se presentaren alegacións durante este prazo, o texto do Regulamento do Fondo Social do Persoal do Concello de Carballo entenderase definitivamente aprobado sen necesidade de novo acordo plenario. Carballo, 30 de xullo de 2021. O alcalde Evencio Ferrero Rodríguez
04/08/2021 | Administración LocalMunicipal
Tordoia
Modificación orzamentaria. Crédito extraordinario CEX 02/2021

ANUNCIO Aprobación inicial de expediente de modificación orzamentaria. Crédito extraordinario número CEX 02/2021 O Pleno municipal, en sesión ordinaria do día 30 de xullo de 2021, acordou aprobar inicialmente o expediente de modificación orzamentaria, crédito extraordinario número CEX 02/2021. Por medio do presente exponse ao público polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados que estean lexitimados segundo o disposto no artigo 170.1 do Real decreto lexislativo 2/2004, poidan examinalo na Intervención municipal e presentar ante o Pleno municipal, as reclamacións que estimen pertinentes, de conformidade co disposto nos artigos 177, en relación co 169, do Real decreto-lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se transcorrido dito prazo non se presentasen alegacións, considerarase aprobado definitivamente dito acordo. Tordoia, 30 de xullo de 2021. O alcalde Eduardo A. Pereiro Liñares
04/08/2021 | Administración LocalMunicipal
Cabana de Bergantiños
Aprobación padrón SAF maio 2021

En data 28 de xullo de 2021 o Alcalde ditou a seguinte Resolución que literalmente se transcribe: “Vista a Ordenanza fiscal reguladora da taxa polo servizo de axuda no fogar que foi publicada no BOP nº 135 do 17 de agosto de 2014. Visto o informe da traballadora social do concello, dona Valeria Noemi Mases Krenz, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de maio de 2021. Elaborados os padróns mensuais que conteñen as liquidacións da taxa pola prestación do servizo do SAF no mes de maio de 2021, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de maio de 2021. O padrón correspondente ao mes de maio consta de 88 contribuíntes (33 de libre concurrencia e 55 de dependencia) e un importe total de 3.924,32 € (3.249,39 € usuarios de dependencia e 674,93 € usuarios de libre concurrencia). SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” En Cabana de Bergantiños, a 29 de xullo de 2021 O Alcalde Asdo. José Muíño Domínguez
04/08/2021 | Administración LocalMunicipal
Padrón
Aprobación do expediente de crédito extraordinario número 1/2021 convenio colaboración Augas de Galicia para saneamento

Aprobado inicialmente polo Pleno da Corporación Municipal de Padrón o crédito extraordinario 1/2021 por importe de 230.000,00 €, en sesión ordinaria celebrada o día 29 de xullo de 2021, de conformidade co disposto no artigo 169.1 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, queda exposto ao público na Secretaría deste Concello por prazo de quince días hábiles que comezarán a contar dende o seguinte á inserción do presente anuncio no Boletín Oficial da Provincia da Coruña, durante o cal poderán os interesados formular as reclamacións que estimen pertinentes. No caso de que transcorrido o prazo de información pública non se tivesen presentado reclamacións, o crédito extraordinario considerarase definitivamente aprobado. En caso contrario, o Pleno disporá dun mes para resolvelas. O que se fai público ós efectos previstos na citada lexislación. Padrón, 29/07/2021. O alcalde Asdo.: Antonio Fernández Angueira
04/08/2021 | Administración LocalMunicipal
Noia
Secretaría
Nomeamento de funcionaria interina

Por decreto número 1887, de 30 de xullo de 2021, unha vez concluído o proceso selectivo, nomeouse funcionaria interina para cubrir o posto de traballo de arquitecta técnica, pertencente á escala de Administración especial, subescala técnica, e integrado no Grupo A, subgrupo A2, á segunda aspirante que acadou maior puntuación neste proceso selectivo, dona Amanecer Stocker Behal, con NIF ***8362**. A prazo para tomar posesión como funcionaria interina será de un mes contado desde a publicación deste anuncio no Diario Oficial de Galicia. O que se fai público aos efectos do artigo 62 do texto refundido da Lei do Estatuto Básico do Empregado Público aprobado polo Real Decreto Lexislativo 5/2015, de 30 de outubro. Noia, 30 de xullo de 2021. O alcalde. José Santiago Freire Abeijón
04/08/2021 | Administración LocalMunicipal
Noia
Secretaría
Aprobación oferta emprego público 2021

Con data vintedous de xullo de dous mil vinteun o Alcalde ditou decreto número 1793/2021, que acorda o seguinte: “PRIMEIRO. Aprobar a Oferta de Emprego Público deste Concello para o ano 2021, que contén os seguintes postos de traballo: Funcionarios de Carreira; escala de administración xeral, subescala subalternos. Persoal laboral fixo; escala da administración especial, subescala de servizos especiais. SEGUNDO. Publicar a oferta de emprego público no taboleiro de anuncios da Corporación, así como na sede electrónica deste Concello e no Diario Oficial de Galicia. TERCEIRO. Convocar as prazas ofertadas en execución da presente Oferta de Emprego Público dentro do prazo improrrogable de tres anos a contar desde a súa data de publicación, debendo acreditarse nese intre a existencia de consignación orzamentaria axeitada e suficiente”. En Noia, a 30 de xulllo de 2021 O Alcalde Asdo. Jose Santiago Freire Abeijón
04/08/2021 | Administración LocalMunicipal
Rianxo
Secretaría
Aprobación inicial do crédito extraordinario 2/2021

EDICTO Aprobación inicial do crédito extraordinario 2/2021 O Pleno municipal do Concello de Rianxo, na sesión ordinaria do 29/07/2021, acordou aprobar inicialmente o expediente de crédito extraordinario 2/2021, para a dotación orzamentaria relativa á achega municipal á concesión do servizo de transporte municipal de viaxeiros e para a xestión dos bonos ao comercio. En cumprimento dos artigos 177.2 e 169 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ao público na Secretaría do Concello, polo prazo de 15 días hábiles, que comezará a contar desde o día seguinte ao da inserción deste edito no BOP, a fin de que durante o mesmo poidan formularse as reclamacións que se consideren pertinentes. Rianxo, 30 de xullo de 2021. O alcalde Adolfo Muíños Sánchez
04/08/2021 | Administración LocalMunicipal
Fene
Secretaría
Convocatoria e bases do proceso selectivo para a creación dunha lista de aspirantes a funcionario/a interino/a de prazas de arquitecto/a técnico/a

ANUNCIO Convocatoria e bases do proceso selectivo para a creación dunha lista de aspirantes a funcionario/a interino/a de prazas de arquitecto/a técnico/a Por Resolución da Alcaldía núm.922/2021, corrixida pola Resolución da Alcaldía núm.923/2021, ambas do 30.07.2021, e pola Resolución da Alcaldía núm.926/2021, do 02.08.2021, aprobáronse a convocatoria e bases do proceso selectivo para a creación dunha lista de aspirantes a funcionario/a interino/a de prazas de arquitecto/a técnico/a, grupo A, subgrupo A2, escala administración especial, subescala técnica, mediante o sistema de concurso libre. As bases da convocatoria poden consultarse en https://fene.gal/portal-cidadan/index/gl.Fene, 2 de agosto de 2021. O alcalde Asdo.: Juventino José Trigo Rey